Diari Oficial de la Generalitat Valenciana


Sumari del DOGV 9902, del 26-07-2024 (2024/7487)

RESOLUCIÓ de 27 de juny de 2024, del Servici de Relacions Laborals i Gestió de Programes, per la qual es disposen el registre i la publicació del text de l’acta de la reunió del comité d’empresa de Mensajeros Costa Blanca, SA, a fi de procedir a l’actualització de les taules salarials.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7487

CVE
:   JBTI-J-4124-0002

Data del document
:   27-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Vista l’acta de la reunió del comité d’empresa de Mensajeros Costa Blanca, SA (codi de conveni 47526593165231), subscrita, d’una part, per la representació de l’empresa i, d’una altra, per la representació de les persones treballadores, i de conformitat amb el que es disposa en l’article 90, apartats 2 i 3, de l’Estatut dels Treballadors (aprovat pel Reial decret legislatiu 2/2015, de 23 d’octubre, pel qual s’aprova el text refós de la Llei de l’Estatut dels Treballadors); en l’article 2.1.a) del Reial decret 713/2010, de 28 de maig, sobre registre i depòsit de convenis i acords col·lectius de treball, i en els articles 3 i 4 de l’Orde 37/2010, de 24 de setembre, de la Conselleria d’Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servei de Relacions Laborals i Gestió de Programes, d’acord amb l’article 51.1 de l’Estatut d’Autonomia de la Comunitat Valenciana; amb l’article 17.o) del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, i amb l’article 28.3.j) de l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desplega el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOLC

*Primer*

Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit del text de l’acord.

*Segon*

Disposar-ne la publicació en el *Diari Oficial de la Generalitat Valenciana*.

*Acta de la reunió del comité d’empresa de Mensajeros Costa Blanca, SA, celebrada el 9 de febreri de 2024*

Assistents:

President: José Miguel Buendía

Secretària: Yolanda Abril Romero

Delegada de Prevenció: Isabel Paniagua

Delegat de Prevenció: David Collins

Vocalia: Francisco Juan Ponce

Representació de l'empresa: Elena García Olmo

A Xirivella, el 9 de febrer de 2024, a les 14:30, es reunixen els esmentats anteriorment, a fi de tractar els punts del dia següents:

*1. Lectura i aprovació de l’acta número 1-2024*

Es fa lectura de l’acta número 1-2024 i s’aprova.

*2. Aprovació taules salarials 2024*

Elena García informa els assistents que la proposta d’augment del 5 % exposada en la mesa de negociació del comité ha sigut acceptada per la patronal, per la qual cosa s’aproven i es firmen les noves taules salarials i s’acorda que entraran en vigor des de l’1 de gener de 2024.

Les parts negociadores nomenen Juan José Casañ Ruiz per a la presentació de l’acord en l’organisme corresponent.

*3. Torn obert de paraula*

El president indica que diversos treballadors sol·liciten que el calendari estiga disponible a l’inici de l’any. S’acorda que enguany es publique abans del 15 de febrer i per als anys següents, abans del 31 de gener.

Firma: Yolanda Abril Romero (secretària)

Firma: José Miguel Buendía (president)

A continuació, firmen la resta de membres de la comissió negociadora.

  

València, 27 de juny de 2024

Aurora Valero Alcaraz

Cap del Servici de Relacions Laborals i Gestió de Programes

Esta disposició conté annexos. Consulteu-ne la versió en PDF.